ຂ່າວສານ
ສປຊ ຕີລາຄາສູງກຳລັງຄວາມສາມາດຂອງ ຫວຽດນາມ ໃນການເຂົ້າຮ່ວມກຳລັງຮັກສາສັນຕິພາບ ສປຊ
ຫວຽດນາມ ມີການປະກອບສ່ວນຢ່າງຕັ້ງໜ້າເຂົ້າໃນການຮັກສາສັນຕິພາບ (ພາບ: ຄະນະຜູ້ຕາງໜ້າຫວຽດນາມ ປະຈຳ ສປຊ)
ທ່ານຮອງເລຂາທິການໃຫຍ່ ສປຊ Jean – Pierre Lacroix ຕີລາຄາສູງກຳລັງຄວາມສາມາດຂອງ ຫວຽດນາມ ໃນການເຂົ້າຮ່ວມກຳລັງຮັກສາສັນຕິພາບ ສປຊ ເມື່ອຕອບສຳພາດນັກຂ່າວສຳນັກຂ່າວສານ ຫວຽດນາມ ຫວ່າງມໍ່ໆມານີ້. ໃນນັ້ນ ພົ້ນເດັ່ນຂຶ້ນແມ່ນເລື່ອງ ຫວຽດນາມ ໄດ້ເຂົ້າຮ່ວມການສ້າງໂຮງໝໍກາງສະໜາມຂັ້ນ 2 ຢູ່ ຊູດັງໃຕ້. ຕາມທ່ານ Jean – Pierre Lacroix ແລ້ວ, ຍ້ອນມີໂຮງໝໍກາງສະໜາມແນວນັ້ນ ຈຶ່ງຊ່ວຍໃຫ້ພົນທະຫານຮັກສາສັນຕິພາບ ສາມາດອຸ່ນອ່ຽນໃຈປະຕິບັດໜ້າທີ່.
ທ່ານຮອງເລຂາທິການໃຫຍ່ ສປຊ Jean – Pierre Lacroix ໃຫ້ຮູ້ວ່າ ໃນໄລຍະຈະມາເຖິງ, ສປຊ ຈະຮ່ວມມືກັບ ຫວຽດນາມ ເພື່ອແຕ່ງຕັ້ງກົມກອງທະຫານຊ່າງແສງເລກ 1 ໄປເຂົ້າຮ່ວມຄະນະຮັກສາສັນຕິພາບ ສປຊ ຢູ່ເຂດ Abyei – ເຊິ່ງເປັນເຂດທີ່ມີການຂັດແຍ້ງລະຫວ່າງ ຊູດັງ ແລະ ຊູດັງໃຕ້ (ຄະນະ UNISFA). ທ່ານ Jean – Pierre Lacroix ເຊື່ອໝັ້ນວ່າ ຫວຽດນາມ ຈະຕອບສະໜອງບັນດາຄາດໝາຍບຸລິມະສິດ ເຊິ່ງ ສປຊ ຮຽກຮ້ອງ ສຳລັບກຳລັງເຂົ້າຮ່ວມການຮັກສາສັນຕິພາບ.
(ແຫຼ່ງຄັດຈາກ VOV)